Diari Oficial de la Generalitat Valenciana


Sumari del DOGV 5653, del 04-12-2007 (2007/14227)

RESOLUCIÓ de 26 de novembre de 2007, de la Conselleria d'Economia, Hisenda i Ocupació, per la qual s'accepta la mutació demanial externa i la cessió gratuïta d'una parcel·la situada a Cox (Alacant), realitzada per l'ajuntament del dit municipi a favor de la Generalitat, per a ser destinada a la construcció d'una escola de música i auditori.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14070


Data del document
:   26-11-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Cox
    * cultura regional
    * propietat immobiliària
    * transmissió de la propietat

RESOLUCIÓ de 26 de novembre de 2007, de la Conselleria d'Economia, Hisenda i Ocupació, per la qual s'accepta la mutació demanial externa i la cessió gratuïta d'una parcel·la situada a Cox (Alacant), realitzada per l'ajuntament del dit municipi a favor de la Generalitat, per a ser destinada a la construcció d'una escola de música i auditori. [2007/14005]  
L'Ajuntament de Cox, en sessió plenària realitzada el dia 25 de setembre de 2007, va acordar la mutació demanial externa i cessió gratuïta a la Generalitat de la parcel·la de la seua propietat, de 2.844 m² de superfície, situada entre els carrers Alcalde José Gabín Pineda i Alcalde José Lozano Ávila, de la dita població. Tal com consta en l'acord mencionat l'immoble té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la finca a la construcció d'una escola de música i auditori.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la mutació demanial externa i cessió gratuïta de la propietat realitzada per l'Ajuntament de Cox de la parcel·la de 2.844 m² de superfície, situada entre els carrers Alcalde José Gabín Pineda i Alcalde José Lozano Ávila, de la dita població, que confronta: nord, en tres línies rectes de 3, 67, 72, i 3 metres amb carrer C del projecte de reparcel·lació, actual carrer Alcalde José Gabin Pineda; sud, en tres línies rectes de 3, 84, 06, i 3 metres amb carrer D del projecte de reparcel·lació, actual carrer Alcalde José Lozano Ávila; est, en una línia recta de 37,85 metres amb el carrer I del projecte de reparcel·lació, actual carrer Padre Antonio de la Concepción Gallego; i oest, en una línia recta de 31,80 metres amb el carrer J del projecte de reparcel·lació, actual avinguda del Gezminado.  
Consta inscrita en el Registre de la Propietat de Callosa del Segura al tom 1646, llibre 154, foli 57, finca 4301, inscripció 3ª.   
Referència cadastral: 7481467CZ5963N4329HF.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Cox, s'efectua amb la condició de destinar la parcel·la a la construcció d'una escola de música i auditori, i queda subjecta al que disposa l'article 37 de la Llei 14/2003, de Patrimoni de la Generalitat.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 26 de novembre de 2007.- El conseller d'Economia, Hisenda i Ocupació: Gerardo Camps Devesa.